LYST

🏃‍♀️❄️ Vetrarhlaupasería LYST með UFA! # 1❄️🏃‍♂️
2025-10-29 17:30 - 19:00 UTC
Komdu með í vetrarhlaup þar sem stemmingin er í fyrirrúmi – þetta er fyrir alla, hvort sem þú ert að taka fyrstu skrefin eða vanur hlaupari! Við hittumst síðasta miðvikudag í mánuði kl. 17:30 við LYST í Lystigarðinum og tökum saman hlaup um Akureyri
Eftir hlaupið bíður þín heitt súkkulaði, fiskisúpa & brauð og drykkir – allt FRÍTT í boði frábærra styrktaraðila 💪
📅 Dagsetningar:
29. október | 26. nóvember | 28. janúar | 25. febrúar | 25. mars
💰 Þátttökugjald: 1.000 kr.
📍 Við LYST í Lystigarðinum
Styrktaraðilar: Orkusalan ⚡ | Vit-Hit 🧃 | Powerade 💧
Skráning fer fram á staðnum
Til að geta undirbúið sem best væri æði ef fólk gæti merkt við sig (RSVP) hér að neðan
——–
Fyrsta hlaup:
Mæting í Lystigarðinn við LYST þar sem hlaupið er ræst til norðurs. þar hlaupið þið út úr garðinum um planið hjá MA. Efst á MA-planinu er farið yfir Þórunnarstræti, þaðan í suður að og yfir Miðhúsabraut. Hlaupið niður Miðhúsabraut að hringtorgi við Naustagötu, haldið þar áfram suður Naustabraut, upp Wilhelmínugötu, beygið til hægri og hlaupið norður Kjarnagötu. Við hringtorgið á Kjarnagötu haldið þið áfram niður Naustagötu, beygið til vinstri og hlaupið Naustabraut og Miðhúsabraut að Þórunnarstræti þar sem þið farið aftur yfir Miðhúsabraut. Hlaupið norður Þórunnarstrætið að MA sömu leið og endið hjá LYST. Leiðin er 6 km.
Strava linkur : https://www.strava.com/routes/3283882721828531366
———

SKÁL! Dinner POP - UP
2025-10-31 18:00 - 2025-11-01 23:00
Skál! verður með glæsilegt pop-up á LYST í Lystigarðinum dagana 31. október og 1. nóvember. Fullt af mat, góð vín og bara gaman!
BÓKA BORÐ
Um SKÁL!
SKÁL! opnaði í fyrsta mathöll Íslands, Hlemmi Mathöll, sem áður var aðalstrætóstoppistöð Reykjavíkur.Staðurinn var stofnaður af þremur vinum, Gísla Mátt, Birni Steini og Gísla Grímssyni, sem deildu þeirri sýn að opna sanngjarnt vín- og veitingahús með bæði mat og drykki í hæsta gæðaflokki.
Skál hefur verið valinn „besti andskotans veitingastaðurinn“ af Reykjavík Grapevine árin 2020, 2022, 2023 og 2024. Skál hlaut einnig Michelin Bib Gourmand viðurkenningu árið 2019.
Eftir 7 ár í Hlemmi Mathöll höfum við vaxið og þróast sem veitingastaður og nú höfum við flutt í nýtt húsnæði þar sem veitingastjórinn okkar, Jon Sadler, og yfirkokkurinn, Thomas Lorentzen, hafa gengið til liðs við okkur sem eigendur.
Komdu við á okkar glænýja og fallega stað að Njálsgötu 1, 101 Reykjavík.
Íslenskar afurðir eru í forgrunni í eldhúsinu okkar og við nýtum þær á skapandi og ljúffengan hátt. Með matnum bjóðum við upp á náttúruleg vín, íslenskt bjórúrval, húseigin freyjte úr tei og handverkskokteila frá Kela barþjóni okkar.

Jólabjór & pizzur
2025-11-07 18:00 - 23:00
🎄 Jólabjór & pizzur! 🍕🍺
Hellingur af jólabjór í boði og pizzur frá @olifapizzeria – með smá LYST-kryddi að sjálfsögðu ✨
Smá jólalög (en ekki of mikið 😉)
Bara gaman, eins og alltaf 🎅
👉 Föstudagur 7. nóvember kl. 18–23
Best að bóka borð á lyst.is

KABARETT Silver Foxy
2025-11-08 20:00 - 22:30
Kabarett með öllu tilheyrandi! Silver Foxy er mætt aftur til að kynda upp í ykkur með sjóðheitri sýningu. Með henni er einvala lið skemmtikrafta sem syngja, dansa, fara í loftköstum og sprella út og suður. Einhverjar fatafellingar munu eiga sér stað og gott ef einhverjum brjóstadúskum verður ekki sveiflað. Mælt er með því að taka hláturtaugastyrkjandi fyrir sýninguna 🥳.

Aldurstakmark er 20 ár og sýningin hentar ekki holdfælnu fólki.

Axel Flóvent á LYST
2025-11-14 20:30 - 22:00
Hugguleg kvöldstund með Axel Flóvent

Axel Flóvent nálgast sköpun líkt og lífið sjálft – með flæði, opnun huga og í stöðugri þróun. Með ljóðrænum þjóðlagatón og tilfinningaríkri alt-pop nálgun fangar hann minningar og augnablik í lagi og texta.
Axel hefur gefið út 2 breiðskífur, nú síðast Away From This Dream (2024) sem var innblásin af 80s synthum, trommuheilum og aukinni áherslu á lifandi slagverk, píanó og rafgítar. Nú vinnur hann að nýju efni sem hann stefnir að gefa út snemma á næsta ári.

14. nóvember næstkomandi ætlar Axel að halda lágstemmda tónleika á LYST þar sem hann frumflytur lög af næstu plötu, ásamt gömlum lögum í huggulegum búningi.

🏃‍♀️❄️ Vetrarhlaupasería LYST með UFA! # 2❄️🏃‍♂️
2025-11-26 17:30 - 19:00
Komdu með í vetrarhlaup þar sem stemmingin er í fyrirrúmi – þetta er fyrir alla, hvort sem þú ert að taka fyrstu skrefin eða vanur hlaupari! Við hittumst síðasta miðvikudag í mánuði kl. 17:30 við LYST í Lystigarðinum og tökum saman hlaup um Akureyri
Eftir hlaupið bíður þín heitt súkkulaði, fiskisúpa & brauð og drykkir – allt FRÍTT í boði frábærra styrktaraðila 💪
📅 Næstu dagsetningar
26. nóvember | 28. janúar | 25. febrúar | 25. mars
💰 Þátttökugjald: 1.000 kr.
📍 Við LYST í Lystigarðinum
Styrktaraðilar: Orkusalan ⚡ | Fulfil | Powerade 💧
Skráning fer fram á staðnum
——–
Hlaup #2
Mæting í Lystigarðinn við LYST þar sem hlaupið er ræst til norðurs, þar hlaupið þið út úr garðinum um MA-bílaplan. Efst á MA-planinu er farið yfir Þórunnarstræti til suðurs og beygt fljótlega upp stíg að Álfabyggð. Hlaupið Álfabyggð að Mýrarvegi, beygið til vinstri og hlaupið að og niður Mímisbraut að Þórunnastræti þar sem þið beygið til hægri og haldið áfram að Miðhúsabraut. Við Miðhúsabraut farið þið yfir gangbraut á Þórunnarstræti, niður Lækjargötu að Aðalstræti, beygið til hægri og hlaupið Aðalstræti að Naustafjöru. Við Naustafjöru farið þið yfir götuna, snúið við og hlaupið stíginn við Aðalstræti (austan megin) til baka, farið inn á Hafnarstræti og hlaupið það alla leið að kirkjutröppunum. Hlaupið upp kirkjutröppurnar, áfram upp Eyrarlandsveg, framhjá MA, meðfram Lystigarðinum alla leið að suðurinngangi hans og haldið þar áfram að LYST þar sem hlaupinu lýkur. Leiðin er um 6 km.

Jólatónleikar Lúðrasveitar Akureyrar
2025-12-07 16:00 - 17:00
Jólatónleikar með Lúðrasveit Akureyrar á LYST!
Sunnudaginn 7. desember kl. 16:00 verður sannkölluð jólastemning á LYST þegar Lúðrasveit Akureyrar kemur í heimsókn og spilar hátíðlega jólatónlist. Það verður stuð og stemning, fullkomið til að komast í jólaskapið!
Viðburðurinn er frábær fyrir fjölskyldur og vini til að njóta tónlistar saman, og á meðan getur þú gripið þér eitthvað gott af matseðlinum okkar. Það kostar ekkert að koma og allir eru velkomnir!
Stjórnandi er Sóley Björk Einarsdóttir.
Komdu og eigðu notalega stund með okkur á LYST – við hlökkum til að sjá þig!

Elín Hall - Hátíðartónleikar
2025-12-12 21:00 - 22:30
Hátíðartónleikar – Elín Hall, LYST á Akureyri

Tónlistarkonan Elín Hall sameinar hlýju hátíðarinnar og melankólíu vetrarins á sérstökum hátíðartónleikum á LYST á Akureyri. Með sínum einkennandi draumkennda hljóðheim og tilfinningaríka flutningi skapar hún töfrandi jólastemningu fyrir Norðlendinga þar sem hún tekur í bland eigin lög og klassísk jólalög í nýjum búningi.

Elín Hall hefur skapað sér einstakan sess í íslenskri menningu sem margverðlaunuð tónlistar- og leikkona. Hún hefur komið fram á hátíðum eins og Iceland Airwaves og BludFest í Bretlandi. Sem leikkona vakti hún heimsathygli fyrir kvikmyndina When the Light Breaks, sem sýnd var á Cannes, og hlaut bæði Edduna og verðlaun fyrir besta leikkonu í aðalhlutverki á kvikmyndahátíðinni í Chicago.

Takmarkaður miðafjöldi.

Elín Hall – Hátíðartónleikar - AUKATÓNLEIKAR
2025-12-13 21:00 - 23:00
AUKATÓNLEIKAR !
13. desember
Hátíðartónleikar – Elín Hall, LYST á Akureyri

Tónlistarkonan Elín Hall sameinar hlýju hátíðarinnar og melankólíu vetrarins á sérstökum hátíðartónleikum á LYST á Akureyri. Með sínum einkennandi draumkennda hljóðheim og tilfinningaríka flutningi skapar hún töfrandi jólastemningu fyrir Norðlendinga þar sem hún tekur í bland eigin lög og klassísk jólalög í nýjum búningi.

Elín Hall hefur skapað sér einstakan sess í íslenskri menningu sem margverðlaunuð tónlistar- og leikkona. Hún hefur komið fram á hátíðum eins og Iceland Airwaves og BludFest í Bretlandi. Sem leikkona vakti hún heimsathygli fyrir kvikmyndina When the Light Breaks, sem sýnd var á Cannes, og hlaut bæði Edduna og verðlaun fyrir besta leikkonu í aðalhlutverki á kvikmyndahátíðinni í Chicago.

Takmarkaður miðafjöldi.

Jólastuð Orkusölunnar
2025-12-16 16:00 - 20:00
JólaStuð í Lystigarðinum ⚡️🎄
Komdu og vertu með okkur í STUÐI í hjarta Akureyrar.
JólaStuð í Lystigarðinum er fjölskylduvænn og hátíðlegur viðburður með jólabasar, tónleikum með Páli Óskari og skemmtilegum heimsóknum
🎄 Jólabasar Dunda kl. 16:00-20:00
🎄 Lúðrasveit Akureyrar kl 17:00 – 17:30
🎄 Páll Óskar kl.17:30 – 18:10, eftir tónleikana verður hægt að fá eiginhandaráritun og kaupa nýju plötuna 📀
🎄 Jólasveinar mæta á svæðið
🎄 Heitt kakó, kaffi og smákökur í boði Orkusölunnar og LYST fyrir gesti og gangandi
Eigum góða stund saman í stanslausu STUÐI

facebook

#menningarsjoður

Jólatónleikar kvennakórs Akureyrar 2025
2025-12-17 17:00 - 18:00
Kvennakór Akureyrar hjálpar þér að komast í jólaskap. Við ætlum að syngja nokkur jólalög í Lyst Lystigarðinum. Allir velkomnir á meðan húsrúm leyfir. Enginn aðgangseyrir er að huggulegheitunum.

#menningarsjoður

Jólatónleikar Kristján Edelstein
2025-12-20 21:00 - 23:00
🎄 JÓLATÓNLEIKAR – KRISTJÁN EDELSTEIN TRÍÓLYST í Lystigarðinum – 20. desember kl. 21:00
Við bjóðum upp á notalega og hlýja jólastemningu í Lystigarðinum þegar Kristján Edelstein, Halldór Gunnlaugur Hauksson og Stefán Ingólfsson stíga á svið.Tríóið flytur blöndu af jazzskreyttum jólalögum, eigin útsetningum og sígildum perlum – allt í anda jólanna og LYST.
Komin hefð er orðin fyrir hátíðlegum jólatónleikum í Lystigarðinum og þetta kvöld verður engin undantekning – kertaljós, vín í glösum og tónlist sem hitar hjartað í desembermyrkrinu.
🎟️ Aðgangur: 4.500 kr.

Óhefluð jól
2025-12-21 20:30 - 22:30
Jólatónleikar Garpa á Lyst í fyrra voru jólatónleikarnir sem fólk vissi ekki að það þyrfti. Þá héldu leikararnir og vinirnir Hjalti Rúnar Jónsson, Kristinn Óli Haraldsson og Vilhjálmur B. Bragason óhefluðustu jólatónleika í manna minnum ásamt gítargoðinu Daníel Andra Eggertssyni. Nú á að endurtaka leikinn en þar sem Kristinn Óli er innblásin af heilögum anda og fastur í barneignum í borginni þá verður sérstakur heiðursgestur á tónleikunum engin önnur en Hólmfríður Hafliðadóttir, sem ætlar m.a. að frumflytja sína fyrstu lagasmíð, svo um sögulegt kvöld er að ræða í ýmsum skilningi. Eins og í fyrra er ætlunin hjá þessu fríða föruneyti að flytja frumsamin lög eftir sig og aðra, gantast og grínast, segja sögur, sýna látbragð og spunalistir úr leikhúsinu, auk þess sem þau eru boðin og búin að framkvæma minniháttar lýtaaðgerðir á tónleikagestum, enda meðvituð um mikilvægi þess að líta vel út um jólin. Kvöldstund sem slær á kvíða og stress fyrir jólunum, falleg, frumleg og fyndin.

Þorláksmessukósy með Svavari Knút í Eymundsson
2025-12-23 20:30 - 21:30
Svavar Knútur mun syngja inn jólin á Kaffi LYST í Pennanum Eymundsson með lifandi tónlist og notalegu stemmningu, og það er frítt inn fyrir alla gesti. Heitt súkkulaði verður á tilboði til að gera kvöldið enn notalegra.
Þorláksmessa er bara best. Ljósin, fólkið, stemmningin. Allt verður einhvern veginn aðeins notalegra þennan 23. desember. Það hefur lengi verið hefð að rölta niður í bæ, kíkja í búðirnar, fá sér heitt súkkulaði eða jólaglögg og njóta þess að hitta fólk áður en jólin skella á.
Við viljum endurvekja þessa gömlu og skemmtilegu hefð. Þannig: komdu í bæinn, taktu smá göngutúr og njóttu jólastemmnigarinnar. Engin pressa, bara pása og jólafílingur.
#menningarsjodur

Þorláksmessutónleikar Hrefnu Logadóttir á LYST í Lystigarðinum
2025-12-23 21:00 - 23:00
Hrefna Logadóttir verður með fallega Þorláksmessutónleika á LYST í Lystigarðinum – og þetta verður alveg einstaklega notalegt kvöld. Jólatónar í hlýlegu rýminu hjá okkur, jólastemning í garðinum allt í kring og rólegt andartak áður en jólin byrja. Það er frítt inn og á barnum bjóðum við upp á vín, bjór og jólaglögg til að halda á manni hita og stemmingu.
Þorláksmessa er dagurinn þar sem maður finnur loksins jólin. Ljósin, friðurinn og þessi sérstaka tilfinning sem fylgir kvöldinu. Við hvetjum fólk til að taka smá göngutúr í gegnum Lystigarðinn, finna jólaandann og koma svo inn til okkar á LYST þar sem Hrefna leiðir kvöldið með tónlist sem fær alla til að slaka á og njóta augnabliksins
#menningarsjodur

🏃‍♀️❄️ Vetrarhlaupasería LYST með UFA! # 3❄️🏃‍♂️
2026-01-28 17:30 - 19:00
Komdu með í vetrarhlaup þar sem stemmingin er í fyrirrúmi – þetta er fyrir alla, hvort sem þú ert að taka fyrstu skrefin eða vanur hlaupari! Við hittumst síðasta miðvikudag í mánuði kl. 17:30 við LYST í Lystigarðinum og tökum saman hlaup um Akureyri
Eftir hlaupið bíður þín heitt súkkulaði, fiskisúpa & brauð í boði ORKUSÖLUNNAR
📅 Næstu dagsetningar
28. janúar | 25. febrúar | 25. mars
💰 Þátttökugjald: 1.000 kr.
📍 Við LYST í Lystigarðinum
Styrktaraðilar: Orkusalan ⚡ | BE-KIND | Powerade 💧
Skráning fer fram á staðnum
——–
Hlaupaleið: Mæting á LYST í Lystigarðinum þar sem hlaupið er ræst til suðurs. Þið hlaupið suður út úr Lystigarði við SAK, beygið til hægri og hlaupið upp að Þórunnarstræti. Farið yfir gangbrautina á Þórunnarstræti, beygið til vinstri og hlaupið að og upp Mímisbraut, við Mýrarveg beygið þið til hægri og hlaupið út Mýrarveginn að Álfabyggð, við Álfabyggð beygið þið til hægri og haldið niður Álfabyggðina að Þórunnarstræti. Við Þórunnarstræti farið þið yfir gangbraut og inn á og MA-bílastæðið, hlaupið niður að og í gegnum Lystigarðinn og út um hann aftur við SAK þar sem þið beygið núna til vinstri, hlaupið niður bílastæðið við SAK áfram niður Eyrarlandsveg, meðfram Lystigarðinum, framhjá MA að Hrafnagilsstræti. Beygið þar til vinstri og farið upp Hrafnagilsstræti að Þórunnarstræti þar sem beygt er aftur til vinstri, hlaupið norður að bílastæði MA, beygið inn á bílastæðið og hlaupið inn í og í gegnum garðinn að LYST- kaffihúsi, þetta er 1 hringur.
HLAUPINU LÝKUR EFTIR 2 SVONA HRINGI.

Pub Quiz | Villi Vandræðaskáld | 30. janúar - Í boði KALDA
2026-01-30 20:30 - 23:00
Það er komið að því aftur! LYST kynnir Pub Quiz með Villa Vandræðaskáld, viðburður sem sló í gegn í fyrra, þá héldum við 5 pub quiz og það var alltaf uppselt – svo það borgar sig að bóka snemma!
Fyrsta quiz fer fram 30.janúar kl. 20:30. Við lofum frábærri skemmtun, hressandi stemningu og auðvitað spurningum sem reyna á alla. Þetta er viðburður sem enginn ætti að missa af!
Viðburðurinn er í boði Kalda, sem tryggir að þorsti verður ekki vandamál.
Bókanir HÉRTryggðu þér pláss núna!

Allsber Pub Quiz á LYST
2026-02-21 20:00 - 22:00
ALLSBER – Pub-quiz á LYST 🍷🧠Komdu á Allsber pub-quiz kvöld á LYST í Lystigarðinum þar sem spurningar eru um allt milli himins og jarðarAllsber quizið er fyrir vini, pör, vinnufélaga og alla sem elska góðar spurningar, góða stemningu og gott vín.
🗓 Laugardaginn 21. febrúar🕗 Klukkan 20:00📍 LYST, Lystigarðinum – Akureyri
🎟 Engir hefðbundnir miðarMiðakerfið er kannski aðeins skrítið – en lausnin er einföld og miklu betri:í stað miða kaupir þú bara flösku af víni fyrir þitt lið og höfum gaman
📌 Mælt er með að bóka borð – takmarkað pláss
Hvað er þetta allsber? Allsber.is er heimili náttúruvína á Íslandi — vefverslun þar sem hægt er að kaupa handgerð gæðavín, og þau bjóða líka upp á vínsmakkanir fyrir fyrirtæki og hópa.
Allir verða klæddir í föt þetta kvöld…..

🏃‍♀️❄️ Vetrarhlaupasería LYST með UFA! # 4❄️🏃‍♂️
2026-02-25 17:30 - 19:00
Komdu með í vetrarhlaup þar sem stemmingin er í fyrirrúmi – þetta er fyrir alla, hvort sem þú ert að taka fyrstu skrefin eða vanur hlaupari! Við hittumst síðasta miðvikudag í mánuði kl. 17:30 við LYST í Lystigarðinum og tökum saman hlaup um Akureyri
Eftir hlaupið bíður þín heitt súkkulaði, fiskisúpa & brauð í boði ORKUSÖLUNNAR
📅 Næstu dagsetningar
25. febrúar | 25. mars
💰 Þátttökugjald: 1.000 kr.
📍 Við LYST í Lystigarðinum
Styrktaraðilar: Orkusalan ⚡ | BE-KIND | Powerade 💧
Skráning fer fram á staðnum
——–
Mæting í Lystigarðinn við LYST þar sem hlaupið er ræst til suðurs. Hlaupið er suður út úr Lystigarði við SAK, beygt til hægri og hlaupið upp að Þórunnarstræti. Farið er yfir gangbraut á Þórunnarstræti, beygt til vinstri og hlaupið að og upp Mímisbraut að Mýrarvegi. Við Mýrarveg er haldið beint áfram yfir gangbraut og inn á göngustíginn sem liggur að Dalsbraut. Við Dalsbraut er beygt til vinstri og haldið suður að hringtorgi við Bónus. Við hringtorgið er farið yfir gangbrautina, haldið beint áfram og upp á MS-stíginn og hlaupið er alla leið að Rauða kross húsinu. Þar er beygt inn Skógarlundinn og hlaupið að og inn Brálund, að MS-stígnum. Þar er beygt til hægri og hlaupinn er annar svona hringur (MS-stígur að Rauða krossinum, inn Skógarlundinn og að og inn Brálundinn). Þegar komið er í annað sinn að og inn Brálundinn (á MS-stíginn) er beygt til vinstri og sama leið farin til baka. Hlaupið endar við LYST.

Pub Quiz | Villi Vandræðaskáld | 27. febrúar - Í boði KALDA
2026-02-27 20:30 - 23:00
Það er komið að því aftur! LYST kynnir Pub Quiz með Villa Vandræðaskáld, viðburður sem sló í gegn í fyrra, þá héldum við 5 pub quiz og það var alltaf uppselt – svo það borgar sig að bóka snemma!
Þetta quiz fer fram 27.feb kl. 20:30. Við lofum frábærri skemmtun, hressandi stemningu og auðvitað spurningum sem reyna á alla. Þetta er viðburður sem enginn ætti að missa af!
Viðburðurinn er í boði Kalda, sem tryggir að þorsti verður ekki vandamál.
Bókanir HÉRTryggðu þér pláss núna!

Á þetta að vera fyndið - Uppistand
2026-03-13 20:00 - 22:00
Á þetta að vera fyndið?Uppistand á LYST í Lystigarðinum föstudaginn 13. mars kl. 20:00
Við tökum yfir sviðið á LYST með nýju efni, gömlum hugsunum og alls konar útúrdúrum og mögulega förum við aðeins út af sporinu.
Kvöldið verður létt og óformlegt, uppistand í góðum félagsskap og á huggulegum stað.
Á svið stíga: Arnór Daði Gunnarsson Svava Björk Ólafsdóttir Baddi Ingimarsson Snæfríður Ingadóttir

Frítt er á viðburðinn og við hvetjum ykkur til að mæta tímanlega, versla ykkur veigar, halla ykkur aftur og njóta á LYST.

Ritlistakvöld með Margréti S Höskuldsdóttur
2026-03-18 20:00 - 22:00
Fyrra ritlistakvöld Ungskálda verður miðvikudagskvöldið 18. mars á LYST í Lystigarðinum frá kl. 20-22.
Margrét S. Höskuldsdóttir hlaut á dögunum Blóðdropann, hin íslensku glæpasagnaverðlaun, fyrir bókina Lokar augum blám sem kom út haustið 2025. Margrét hefur verið umkringd bókum frá barnæsku og hefur mikinn áhuga á bókmenntum og ljóðum. Það að skrifa skáldsögu spratt svo fram á síðustu árum og fyrsta skáldsagan, Dalurinn, leit dagsins ljós sumarið 2022. Önnur bók Margrétar, Í djúpinu, kom út árið 2024 og þýðingarétturinn hefur þegar verið seldur til Þýskalands.
Kvöldið er ætlað ungu fólki á aldrinum 16-25 ára sem hefur áhuga á ritlist og því að kostnaðarlausu. Frábært tækifæri til að læra eitthvað nýtt, kynnast skrifum annarra og jafnvel lesa upp sín eigin verk.
Veitingar í boði fyrir skráða gesti.Skráning á linknum hér fyrir neðan: https://forms.gle/74GxmqMGK11Gy5X68
Í nefnd Ungskálda eru fulltrúar frá Atvinnu-, markaðs- og menningarteymi Akureyrarbæjar, Verkmenntaskólanum á Akureyri, Menntaskólanum á Akureyri, Ungmennahúsinu í Rósenborg og Amtbókasafninu.
___________________________________Verkefnið er styrkt af Uppbyggingarsjóði Norðurlands eystra og Akureyrarbæ.

🏃‍♀️❄️ Vetrarhlaupasería LYST með UFA! # 5❄️🏃‍♂️
2026-03-25 17:30 - 19:00
Síðasta vetrarhlaupið hjá LYST! ❄️🏃‍♀️
Komdu með í síðasta hlaup vetrarins þar sem stemmingin er í fyrirrúmi – þetta er fyrir alla, hvort sem þú ert að taka fyrstu skrefin eða vanur hlaupari.
Við hittumst miðvikudaginn 25. mars kl. 17:30 við LYST í Lystigarðinum og tökum saman hlaup um Akureyri.
Að hlaupi loknu bíður góð stemning inni á LYST, þar sem boðið verður upp áheitt súkkulaði, fiskisúpu og brauð í boði ORKUSÖLUNNAR.
Komdu og kláraðu veturinn með okkur 🏃‍♂️
📅 25. mars🕔 17:30💰 Þátttökugjald: 1.000 kr.📍 Við LYST í Lystigarðinum
Styrktaraðilar:Orkusalan ⚡ | BE-KIND | Powerade 💧 | Kjarnafæði | Hlaupar | Fætur toga | Ellingsen | Nettó | Dominos | Ísgerðin Kaupvangi
Skráning fer fram á staðnum
Hlaupaleið
Mæting í Lystigarðinn við LYST þar sem hlaupið er ræst til vesturs. Hlaupið upp stíginn til vesturs, farið út um grænt hlið og beygt þar strax til suðurs í átt að SAK. Farið er niður bílastæðið við SAK áfram niður Eyrarlandsveg, meðfram Lystigarðinum, framhjá MA að Hrafnagilsstræti. Þar er beygt til vinstri og farið upp Hrafnagilsstræti að Þórunnarstræti þar sem aftur er beygt er til vinstri. Hlaupið suður að göngustíg sem liggur meðfram heimavist MA/VMA, beygt til vinstri inn á hann, loks er tekin 90 gráðu beygja á göngustígum og þaðan hlaupið inn í og í gegnum garðinn að LYST- kaffihúsi. Og svo er hringurinn endurtekinn
😊

Hlaupinu lýkur eftir fimm hringi.

Pub Quiz | Villi Vandræðaskáld | 28. mars - Í boði Brauð & co
2026-03-28 20:30 - 23:00
Það er komið að því aftur! LYST kynnir Pub Quiz með Villa Vandræðaskáld, viðburður sem sló í gegn í fyrra, þá héldum við 5 pub quiz og það var alltaf uppselt – svo það borgar sig að bóka snemma!
Þetta quiz fer fram 28.mars kl. 20:30. Við lofum frábærri skemmtun, hressandi stemningu og auðvitað spurningum sem reyna á alla. Þetta er viðburður sem enginn ætti að missa af!
Viðburðurinn er í boði Brauð & co!
Bókanir HÉRTryggðu þér pláss núna!

Páskafjör Silver Foxy
2026-04-04 20:30 - 22:30
Fjör, fiðringur og fíflagangur! Bossum verður dillað og flíkum fækkað…
Sýningin hentar hláturmildu og hressu fólki fullkomlega en alls ekki spé- og holdshræddum!
Aldurstakmark: 20 ár.
Miðar við innganginn og á heimasíðu Lyst. Miðaverð: 4.900 kr.

Pub Quiz | Villi Vandræðaskáld | 1. Maí í boði HNÝFILS
2026-05-01 20:30 - 23:00
Seinasta pub quiz-ið í bili!
LYST kynnir Pub Quiz með Villa Vandræðaskáld, viðburður sem hefur heldur betur slegið í gegn, það er alltaf uppbókað – svo það borgar sig að bóka snemma!
Þetta quiz fer fram 1. maí kl. 20:30. Við lofum frábærri skemmtun, hressandi stemningu og auðvitað spurningum sem reyna á alla. Þetta er viðburður sem enginn ætti að missa af!
Viðburðurinn er í boði Hnýfils
Bókanir HÉRTryggðu þér pláss núna!

Tríó Sölva Kolbeins - Collage
2026-05-29 21:00 - 22:30
Tríó Sölva Kolbeins – Collage
Bóka borð í Dinner á LYST fyrir tónleika Hér
Tríó saxófónleikarans Sölva Kolbeinssonar leikur efni af plötunni Collage sem kom út hjá Reykjavík Record Shop í lok árs 2025. Collage er fyrsta hljómplata Sölva eingöngu með eigin efni. Þetta er tilraunakenndur djass, innblásinn af tíma hans í Berlín og Kaupmannahöfn ásamt því að flytja aftur heim til Íslands. Lögin eru ólík og tákna mismunandi augnablik, myndir, hver og ein með eigin
stemningu og sterk karaktereinkenni. Saman skapa myndirnar heild og þaðan kemur titill plötunnar – Collage. Ásamt Sölva koma fram gítarleikarinn Hilmar Jensson og slagverksleikarinn Magnús Trygvason Eliassen.
Tríóið varð til út frá dúói Sölva og Magnúsar en þeir voru paraðir saman við Hilmar á Djasshátíð 2020 og spiluðu þar stórskemmtilega tónleika. Til að byrja með spiluðu þeir sín uppáhalds lög eftir aðra en fókusinn færðist fljótlega yfir á tónsmíðar Sölva. Eftir að spila fleiri tónleika og prófa allskonar héldu þeir íí hljóðver desember 2024. Nú er komin plata og meira á leiðinni!

Verkefnið er styrkt af Tónlistarsjóð

Tríó Mikaels Mána - Tónleikar
2026-06-03 20:00 - 22:00
Tríó Mikaels Mána leggur upp í tónleikaferð um landið í júní. Með honum á sviði verða stjörnubassaleikarinn Henrik Linder (Dirty Loops) í ljóðrænu hlutverki og hinn vinsæli trommuleikari Magnús Trygvason Elíassen (ADHD, Moses Hightower).
Tilefnið er útgáfa fimmtu breiðskífu Mikaels undir eigin nafni, Half Sun. Tónlistin byggist upp líkt og ljós sem brotnar í kristal — hægar og nákvæmar breytingar sem móta hljóðheiminn á áhrifaríkan en hljóðlátan hátt. Lögin spanna breitt svið, frá innhverfum og viðkvæmum köflum til kraftmeiri og rokkaðra augnablika, og þróast í lifandi frásagnarstíl með áhrifum frá tilfinninganæmri nákvæmni Brad Mehldau og kvikmyndalegri ró Sigur Rós.
Tónlist Mikaels sækir innblástur í djass, rokk og kvikmyndatónlist. Á tónleikunum mun hljómsveitin einnig flytja frumlegar ábreiður af þekktum lögum úr poppsögunni, meðal annars eftir Sykurmolana og The Kinks.
Hljómsveit Mikaels, sem hlaut Íslensku tónlistarverðlaunin fyrir jazzplötu ársins 2024 (Innermost), tók Half Sun upp á aðeins þremur dögum í Sundlauginni. Þar heldur Mikael áfram að þróa þann hljóðheim og spilastíl sem hann hefur mótað frá útgáfu fyrstu plötunnar, Bobby, árið 2019. Úr verður marglaga og ævintýralegur djassheimur með áhrifum úr rokki og impressjónisma — tónlist sem er bæði kvikmyndaleg, ljóðræn og lyrísk, en um leið full af leikgleði og kraftmiklu samspili.
Flytjendur:
Mikael Máni Ásmundsson – rafgítar
Henrik Linder – bassagítar
Magnús Trygvason Elíassen – trommur

Naboso & LYST - Kvöld með víngerðamanni
2026-06-12 18:00 - 22:30
Við bjóðum ykkur velkomin í sérstakt kvöld á LYST, föstudaginn 12. júní frá kl. 18:00, þar sem við fáum í heimsókn slóvakíska víngerðarmanninn Andrej frá Naboso vínhúsi.
Gestir fá tækifæri til að smakka úrval vína frá Naboso, hitta víngerðarmanninn og spjalla um vínin, vínrækt í Slóvakíu og sögurnar á bak við flöskurnar, allt með réttum frá Dinner á LYST .
Komdu í glas, mat og notalegt kvöld með einu mest spennandi vínhúsi Slóvakíu á Dinner á LYST

Borðapantanir hér
****English: Join us for a special evening at LYST on Friday, 12 June from 18:00, as we will be joined by Slovak winemaker Andrej from Naboso.
You will have the opportunity to taste a selection of wines from Naboso, meet the winemaker, and chat about the wines, winemaking in Slovakia, and the stories behind the bottles, all paired with dishes from the new Dinner at Lyst menu.
Join us for a glass, great food, and a cosy evening with one of Slovakia’s most exciting wineries at Dinner at LYST

Book a table

Kristjana Stefáns og Svavar Knútur blása í gamlar glæður
2026-06-26 20:00 - 22:00
Kristjana Stefáns og Svavar Knútur blása í gamlar glæður
Músíkalska parið Kristjana Stefáns og Svavar Knútur fagna í sumar 15 ára afmæli útgáfu plötunnar Glæður með tvennum tónleikum, í Reykjavík og á Akureyri.
Auk þess að fagna „afmælisbarninu“ munu þau flytja flytja stórskemmtilega og fallega dúettadagskrá, pipraða með glettni, húmor og kæti og mögulega munu einhver ný og óvænt lög verða dregin fram úr erminni.
Kristjana og Svavar Knútur hafa undanfarin ár vakið verðskuldaða athygli fyrir stórskemmtileg dúettakvöld. Þar ríkir bæði gleði og angurværð ásamt örlitlum fíflagangi og bera þau vinirnir á borð fjölbreytta dagskrá dúetta, sem rúmar allt frá Abba til Dolly Parton með viðkomu hjá Nick Cave og Páli Ísólfssyni, auk frumsaminna laga og hinna ýmsu gleði- og tregabomba.
Tónleikarnir verða á LYST í Lystigarðinum á Akureyri 26 júní. Þann 28. júní munu þau flytja dagskrá sína til Reykjavíkvíkur í Fríkirkjunni. Báðir tónleikastaðir eru algerlega dásamlegir bæði með tilliti til hlýleika og hljómburðar og hlakka Kristjana og Svavar Knútur til að eiga dægilega kvöldstund með vinum og velunnurum alls staðar frá.
Það verður vonandi enginn svikinn af þessari skemmtilegu og hlýlegu tónleikadagskrá og verða plötur auðvitað til sölu, beint frá bónda.
Miðaverð er kr. 8.500
